b"\n_START_ARTICLE_\nKipchoge Keino\n_START_SECTION_\nKilpakenttien ulkopuolella\n_START_PARAGRAPH_\nVuonna 1973 Kip Keino lopetti urheilu-uransa Kenian kansallissankarina. Keinon esimerkki on toiminut innoittajana monille Kenian huonoissa oloissa el\xc3\xa4ville nuorille. Nyky\xc3\xa4\xc3\xa4n Keino pit\xc3\xa4\xc3\xa4 vaimonsa Phyllisin kanssa orpokotia, Kip Keino Children's Homea, jossa el\xc3\xa4\xc3\xa4 nyky\xc3\xa4\xc3\xa4n noin 90 orpoa kenialaista lasta, joille Keino on tarjonnut mahdollisuuden menesty\xc3\xa4 el\xc3\xa4m\xc3\xa4ss\xc3\xa4 ja kasvaa kunnollisiksi yhteiskunnan j\xc3\xa4seniksi. Monet Keinon orpokodin lapsista ovatkin suorittaneet yliopistotutkintoja, jotkut jopa v\xc3\xa4itelleet tohtoriksi. Vuonna 2000 Keino toteutti pitk\xc3\xa4aikaisen unelmansa ja avasi koulun, Kip Keino Schoolin, jota k\xc3\xa4y nyky\xc3\xa4\xc3\xa4n noin 300 kenialaislasta. _NEWLINE_Keino toimi Kenian Olympiakomitean puheenjohtajana l\xc3\xa4hes 20 vuoden ajan vuoteen 2017 asti._NEWLINE_Keino pid\xc3\xa4tettiin lokakuussa 2018 ja h\xc3\xa4nt\xc3\xa4 ja er\xc3\xa4it\xc3\xa4 muita vastaan nostetaan korruptiosyyte."